ananddey/assamese-wiki-corpus huggingface dataset:
চেনালী ফোনচেকা

ৱান্নিয়াৰাচ্চিগে চেনালী কোশিলা ফোনচেকা (ইংৰাজী: Wanniarachchige Senali Koshila Fonseka; সিংহল: වන්නිආරච්චිගේ සෙනාලි කෝෂිලා ෆොන්සේකා; ; জন্ম ১৮ ছেপ্টেম্বৰ, ১৯৯২) এগৰাকী শ্ৰীলংকান অভিনেত্ৰী যিয়ে শ্ৰীলংকাৰ চলচ্চিত্ৰ, মঞ্চ আৰু টেলিভিছনত অভিনয় কৰে। তেওঁ পোনপ্ৰথমে চিৰি পাৰাকুম চলচ্চিত্ৰত চিৰিমল ইথানাৰ চৰিত্ৰত অভিনয় কৰিছিল। পৰৱৰ্তী সময়ত শ্ৰীলংকান টেলিভিছন ধাৰাবাহিক নাদাগামকাৰায়ো-ত পাতলী ওৰফে সুদু চুচীৰ চৰিত্ৰত কৰা অভিনয়ে তেওঁক অধিক জনপ্ৰিয় কৰি তোলে।

ব্যক্তিগত জীৱন

চেনালী কোশিলা ফোনচেকাৰ জন্ম ১৯৯২ চনৰ ১৮ ছেপ্টেম্বৰত শ্ৰীলংকাৰ কলম্বোত হৈছিল। তেওঁৰ পিতৃ উপালী ফোনচেকা শ্ৰীলংকাৰ বিখ্যাত অভিনেত্ৰী মালিনী ফোনচেকাৰ ভাতৃ আছিল, যাক সিংহলী চিনেমাৰ ৰাণী বুলি জনা যায়।

তেওঁ কলম্বোৰ বিশাখা বিদ্যালয়ত অধ্যয়ন কৰিছিল। ইয়াৰ পিছত তেওঁলোকৰ পৰিয়ালটো ইংলেণ্ডলৈ গুচি যায় আৰু তেওঁ কেমব্ৰিজ বিশ্ববিদ্যালয়ৰপৰা বায়’মেডিকেল ছায়েন্সত উচ্চ শিক্ষা লাভ কৰে। ২০২০ চনত ইংলেণ্ডত ক’ভিড-১৯ ৰ ফলত ফোনচেকাৰ পিতৃৰ মৃত্যু হয়।

টেলিভিছন ধাৰাবাহিক

বছৰ
টেলিড্ৰামা
চৰিত্ৰ
তথ্যসূত্ৰ

২০১৪
নাগিন (কালু চেৱানেল্লা)

২০১৭
হাৰা কোটিয়া
দিলী

২০১৮
দুৱিলি আহাচা

২০২১
নাদাগামকাৰায়ো
পাতলী

চলচ্চিত্ৰপঞ্জী

বছৰ
চলচ্চিত্ৰ
চৰিত্ৰ
তথ্যসূত্ৰ

২০১৩
চিৰি পাৰাকুম

চিৰিমল ইথানা

২০১৯
বিজয়বা কোল্লায়া
নীলামণি

২০২১
কাবাডী
মালিথি

অঘোষিত

একা গেই চোকৰী
দালুমালি

তথ্যসূত্ৰ

বাহ্যিক সংযোগ

শ্ৰেণী:শ্ৰীলংকাৰ চলচ্চিত্ৰ অভিনেত্ৰী
মধুৰিমা তুলি

মধুৰিমা তুলি (ইংৰাজী: Madhurima Tuli; জন্ম: ১৯ আগষ্ট ১৯৮৬) এগৰাকী ভাৰতীয় অভিনেত্ৰী আৰু মডেল। হিন্দী টেলিভিছনত তেওঁৰ কৰ্মৰাজিৰ ভিতৰত কাল্পনিক ধাৰাবাহিক কস্তুৰী, পৰিচয়, কুমকুম ভাগ্য, চন্দ্ৰকান্তা আৰু কয়ামত কী ৰাতৰ লগতে ৰিয়েলিটি শ্ব’ নাচ বলিয়ে ৯ আৰু বিগ বছ ১৩ অন্তৰ্ভুক্ত। তেওঁ জনপ্ৰিয় হিন্দী ছবি যেনে বেবী (২০১৫), হমাৰী অধুৰী কাহানী (২০১৫) আৰু নাম শবানাতো (২০১৭) অভিনয় কৰিছে।

প্ৰাৰম্ভিক জীৱন

১৯৮৬ চনৰ ১৯ আগষ্টত ওড়িশাত তুলিৰ জন্ম হৈছিল। তেওঁৰ পিতৃ টাটা ষ্টীলত কৰ্মৰত আছিল আৰু মাতৃ এগৰাকী বেচৰকাৰী সংস্থাৰ (NGO) কৰ্মী। তেওঁৰ শ্ৰীকান্ত তুলি নামৰ এজন কনিষ্ঠ ভাতৃ আছে, যি 'SVMT Music' নামৰ এটা সংগীত লেবেলৰ গৰাকী।

কেৰিয়াৰ

তুলিয়ে ২০০৪ চনত চাই কিৰণৰ বিপৰীতে তেলেগু ছবি সত্থাৰ জৰিয়তে অভিনয় জগতত ভৰি থৈছিল। তেওঁ মুম্বাইলৈ আহি কিশোৰ নমিত কাপুৰ এক্টিং স্কুলত অভিনয়ৰ শিক্ষা গ্ৰহণ কৰে আৰু গডৰেজ, ফিয়ামা ডি উইলছ, এয়াৰটেল, লেনোভো, আল্ট্ৰাট্ৰেক চিমেণ্ট, ডমিনোজ পিজ্জা আৰু কাৰ্বন মবাইলৰ দৰে ব্ৰেণ্ডৰ বিজ্ঞাপনত মডেল হিচাপে কাম কৰে।

২০০৮ চনত জে. ডি. চক্ৰৱৰ্তীৰদ্বাৰা ৰচিত তথা পৰিচালিত ভাৰতীয় থ্ৰিলাৰ ছবি হোমমত তেওঁ সত্যা নামৰ এগৰাকী ধুনীয়া ছোৱালীৰ সহযোগী চৰিত্ৰত অভিনয় কৰে। এই ছবিখন মাৰ্টিন স্কোৰচেজৰ ২০০৬ চনৰ হলিউড ছবি দ্য ডিপাৰ্টেডৰদ্বাৰা কিছু পৰিমাণে অনুপ্ৰাণিত আছিল।

২০০৯ চনত টছ তেওঁৰ পৰৱৰ্তী ছবি আছিল য’ত তেওঁ চেৰীৰ চৰিত্ৰত অভিনয় কৰিছিল। জি টিভিৰ অতিপ্ৰাকৃতিক ধাৰাবাহিক শ্ৰীত (২০০৮-২০০৯) বিন্ধিয়াৰ চৰিত্ৰত অভিনয় কৰাৰ পাছত তেওঁ ষ্টাৰ ৱানৰ টিভি ধাৰাবাহিক ৰং বদলতী ওঢ়নীত (২০১০-২০১১) এগৰাকী উচ্চাকাঙ্ক্ষী মডেল খুশীৰ চৰিত্ৰত অভিনয় কৰে।

২০১০ চনত কালো ছবিত তেওঁ নৱ-বিবাহিতা ৰুক্মিণীৰ চৰিত্ৰত অভিনয় কৰিছিল। এই ছবিখন কেপ টাউনৰ ষষ্ঠ বাৰ্ষিক দক্ষিণ আফ্ৰিকাৰ হেল’ৱিন হৰৰ ফেষ্টিভেলত প্ৰদৰ্শিত হৈছিল আৰু ই শ্ৰেষ্ঠ ফিচাৰ ফিল্ম আৰু শ্ৰেষ্ঠ চিনেমেট’গ্ৰাফীৰ বঁটা লাভ কৰিছিল। তেওঁ ডিনো মৰিয়াৰ সৈতে ৰিয়েলিটি শ্ব’ ফিয়েৰ ফেক্টৰ: খতৰোঁ কে খিলাড়ীৰ তৃতীয় ছিজনত অংশ লৈছিল।

২০১২ চনত তেওঁ প্ৰশান্ত নাৰায়ণনৰ সৈতে ছিগাৰেট কী তৰহ ছবিত মুখ্য চৰিত্ৰত অভিনয় কৰে। ইয়াৰ উপৰি তেওঁ আনিক সিংঘালৰ ইংৰাজী চুটি ছবি লেথাল কমিছনত নাতাশাৰ চৰিত্ৰত অভিনয় কৰিছিল।

তেওঁ কে. শিৱসূৰ্যৰ পৰিচালনাত মাৰীচা (২০১২) ছবিতো অভিনয় কৰিছিল। এই ছবিখন কানাড়া আৰু তামিল ভাষাত একেলগে নিৰ্মাণ কৰা হৈছিল।

২০১৩ চনৰ থ্ৰিলাৰ ছবি ৱাৰ্নিংত তুলিয়ে গুঞ্জন দত্তৰ চৰিত্ৰত অভিনয় কৰিছিল। তেওঁ সুভাষ ঘাইৰ প্ৰযোজনা আৰু হেমন্ত হেগড়েৰ পৰিচালনাত নিৰ্মিত কানাড়া ছবি নিমবে হুলিতো অভিনয় কৰিছিল। ২০১৫ চনৰ একচন ছবি বেবীত তেওঁ অক্ষয় কুমাৰৰ পত্নী অঞ্জলি সিং ৰাজপুতৰ চৰিত্ৰত অভিনয় কৰি বিশেষ জনপ্ৰিয়তা লাভ কৰে।

ব্যক্তিগত জীৱন

২০১৭ চনত নিজৰ ধাৰাবাহিক চন্দ্ৰকান্তাৰ ছেটত তুলিয়ে অভিনেতা বিশাল আদিত্য সিঙক লগ পাইছিল আৰু পিছলৈ তেওঁৰ সৈতে প্ৰেমৰ সম্পৰ্ক গঢ়ি তুলিছিল। ২০১৮ চনত এবছৰ ডেটিং কৰাৰ পাছত তেওঁলোকৰ বিচ্ছেদ ঘটে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
চুতাম্লা

চুত্যিণ্‌ফাৰ মৃত্যুৰ পাছত ১৬৪৮ চনত তেখেতৰ পুত্ৰ চাওফা চ্যু-তাম-লাক বা চুতাম্লা ৰজা পতা হয়। হিন্দু প্ৰথমতে তেখেতে জয়ধ্বজ সিংহ নাম লয়। ১৬৬২ চনৰ মোগলৰ একাদশতম আক্ৰমণত মোগলে আহোম ৰাজধানী গড়গাঁও অধিকাৰ কৰে। জয়ধ্বজ সিংহ ৰণৰ পৰা পলাই যাব লগা হৈছিল বাবে তেখেতক ভগনীয়া ৰজা বোলা হয়। ১৬৬৩ চনত আহোম আৰু মোগলৰ মাজত তিপামৰ ঘিলাধাৰী ঠাইত সন্ধি হয়। এই সন্ধিৰ চৰ্ত অনুসৰি জয়ধ্বজ সিংহৰ কন্যা ৰমণী গাভৰুৱে অসমৰ সকলো ত্যাগ কৰি সুদূৰ দিল্লীলৈ যাব লগা হৈছিল।

নগা আৰু মিৰিৰ বিৰুদ্ধে অভিযান

১৬৫০ চনত লক্‌মা নগাৰ উৎপাত ৰোধ কৰিবলৈ এটা সৈন্যদল পঠিওৱা হয়। নগাৰ গাঁও আদি ধ্বংস কৰা হ'লেও নগাসকলে পুনৰ লুটপাত আৰম্ভ কৰে। গতিকে চাৰিবছৰৰ পাছত আকৌ এটা দল পঠিওৱা হয়। নগাই যাঠী-জোঙেৰে আক্ৰমণ কৰাত আহোম সেনাৰ লগত যোৱা ডফলা সেনাসকলে প্ৰতিৰোধ কৰে। পাছত নগাসকলে শান্তিৰ প্ৰস্তাৱ দিয়ে। কিন্তু আলোচনা কৰিবলৈ যোৱা দলটোক তেওঁলোকে হত্যা কৰে। আহোম সেনাই ডাঙৰ দল লৈ তেওঁলোকক আক্ৰমণ কৰি গাঁও, ভঁৰাল ধ্বংস কৰাত নগাসকলে শান্তিৰ প্ৰস্তাৱ লৈ বছৰি কৰ দিবলৈ মান্তি হয়।

১৬৫৫ চনত মিৰিসকলে আক্ৰমণ চলাই দুজন আহোম লোকক হত্যা কৰে। প্ৰত্যুত্তৰত আহোম সেনাই প্ৰায় তিনিশজন মিৰি লোকক প্ৰাণ নাশ কৰে আৰু বাৰখন গাঁও জ্বলাই দিয়ে। মিৰিসকলে তেতিয়া তল পৰি ৰজাক বছৰি কৰ দিবলৈ ৰাজী হয়।

তথ্য সংগ্ৰহ

শ্ৰেণী:টাই-আহোম শাসক
ত্ৰিপুৰা বুৰঞ্জী (গ্ৰন্থ)

ত্ৰিপুৰা বুৰঞ্জী হৈছে সূৰ্য্যকুমাৰ ভূঞাই সম্পাদনা কৰা এখন বুৰঞ্জীমূলক গ্ৰন্থ৷ ১৯৩৮ চনত প্ৰকাশিত এই গ্ৰন্থখনৰ মূল লেখক হ’ল ৰত্নকন্দলী আৰু অজুৰ্ন দাস কটকী৷ সূৰ্যকুমাৰ ভূঞাই পাতনিত উল্লেখ কৰিছে যে গ্ৰন্থখনৰ সাঁচিপাতৰ পাণ্ডুলিপিটোৰ ফটোষ্টেট কপি এটা ব্ৰিটিছ মিউজিয়ামৰপৰা ১৯৩৬ চনত লাভ কৰিছিল। তেখেতে এই কপিটো লাভ কৰিছিল Dr. Lionel D.Barnett -ৰ পৰা৷ পৰৱৰ্তী সময়ত ১৯৩৮ চনত এই ত্ৰিপুৰা বুৰঞ্জীখন কিতাপ আকাৰে তেওঁ প্ৰকাশ কৰে৷ এই সাঁচিপতীয়া পাণ্ডুলিপিটো ব্ৰিটিছ মিউজিয়ামে সংগ্ৰহ কৰিছিল ১৮৪২ চনত৷ সাঁচিপাতৰ পাণ্ডুলিপিটোৰ নাম আছিল– ‘ত্ৰিপুৰা দেশৰ কথাৰ লিখা৷ পাণ্ডুলিপিটোত সৰ্বমুঠ ১৪৬ খন সাঁচিপাত আছে৷ গ্ৰন্থখনৰ ১০৮ নম্বৰৰ ফলিখন সংগ্ৰহ কৰিবপৰা নগ’ল৷ অন্যহাতে সাঁচিপাতৰ মূল পাণ্ডুলিপিটো লিখা হৈছিল ১৭২৪ চনত (১৬৪৬ শক) ৷ মহাৰাজ ৰুদ্ৰ সিংহই (১৬৯৬-১৭১৪) লীলা গগৈয়ে এই সন্দৰ্ভত লিখিছে– স্বৰ্গদেৱ ৰুদ্ৰসিংহৰ দিনত অসমৰপৰা দুজন কটকী, ৰত্ন কন্দলী আৰু অজুৰ্ন দাস ত্ৰিপুৰালৈ গৈছিল আৰু ৰামেশ্বৰ ন্যায়¸-অলঙ্কাৰ ভট্টাচাৰ্য আৰু উদয়নাৰায়ণ বিশ্বাস নামেৰে দুজন ত্ৰিপুৰাৰ কটকীৰ যোগেদি স্থাপন হোৱা কূটনৈতিক সম্পৰ্কৰ উপৰি তেওঁবিলাকৰ প্ৰত্যক্ষ অভিজ্ঞতাৰ বিৱৰণী আছে৷ তদুপৰি ৰত্ন কন্দলী আৰু অজুৰ্ন দাসে বিশ্বাসযোগ্য ব্যক্তিৰ মুখে শুনিও বহুতো কথা ইয়াত সন্নিৱিষ্ট কৰিছে৷

বিৱৰণ

গ্ৰন্থখনত আহোম ৰজা ৰুদ্ৰ সিংহ আৰু ত্ৰিপুৰাৰ ৰজা মহামানিক্যৰ মাজত যোগাযোগ হোৱা এছোৱা সময় (১৭০৯-১৭১৫)ৰ বুৰঞ্জী লিপিবদ্ধ হৈ আছে৷ ত্ৰিপুৰাৰ কটকীদ্বয়ে ত্ৰিপুৰা দেশলৈ বাট-পথৰ বিৱৰণ, ত্ৰিপুৰা দেশৰ সমাজ-সংস্কৃতি-ৰাজনীতিৰ বিৱৰণ সম্বলিত বহুতো টোকা এই গ্ৰন্থত উল্লেখ কৰিছে৷ গ্ৰন্থখনৰ বিভিন্ন অধ্যায়ত, বিভিন্ন প্ৰসংগত ৰজা, মহাৰজাসকলে আদান-প্ৰদান কৰা চিঠি-পত্ৰসমূহৰ উদাহৰণ দিয়া হৈছে৷ চতুৰ্থ অধ্যায়টোত এখন চিঠিৰ গদ্যৰ উল্লেখ কৰা হৈছে– ‘স্বস্তি সকলগুনচয়-সমুদ্দে্যাতিত-কলেবৰ নানা দান-প্ৰমোদীকৃত-মাৰ্গাগণন-প্ৰতাপ-তপন-বিগলিত-ৰিপুনিকৰানুকাৰ-শ্ৰীযুত-সুৰতসিংহ বৰুৱা-বিমলশীলেষু৷ প্ৰেমসম্পাদকো লেখবৃত্তান্তএষঃ৷ শ্ৰীৰত্নকন্দলী, শ্ৰীঅজ্জুৰ্নদাস-প্ৰমুখ্যাৎ ত্বদীয়াং সৰ্ব্বান্বত্তিন্বিজ্ঞায় পৰমানন্দযুতোহং৷ অতএব ভবদধিপং সমীড়ে, পত্ৰী প্ৰহীয়তে সভ্যাবাপ্তাবপি দ্বৌ, কিন্বহুনা তদুক্তিবশতঃ সৰ্ব্বন্বিজ্ঞাতব্যমিতি৷ যুগৰামৰ্ত্তু-শীতাংশুগণিতে শক-বৎসৰে৷ পঞ্চম্যাং ধৱলে পক্ষে পত্ৰীচৈষা প্ৰহীয়তে৷৷

টোকা

তথ্যসূত্ৰ

শ্ৰেণী:অসমীয়া গ্ৰন্থ
জিমেইল

জিমেইল হৈছে গুগলৰ দ্বাৰা পৰিচালিত এটা বিনামূলীয়া, বিজ্ঞাপন সমৰ্থিত ই-মেইল সেৱা। ইয়াক ১ এপ্ৰিল,২০০৪ত মুকলি কৰা হৈছিল। কিন্তু ৭ ফেব্ৰুৱাৰী,২০০৭তহে ইয়াক ৰাজহুৱা ব্যৱহাৰৰ বাবে মুকলি কৰি দিয়া হৈছিল। ২০১৭ চনৰ জুলাইৰ পৰিসংখ্যা অনুসৰি বিশ্বজুৰি জিমেইলৰ ১২০ কোটি সক্ৰিয় ব্যৱহাৰকাৰী আছে। এণ্ড্ৰইড সঁজুলিৰ গুগল প্লে' ষ্ট'ৰত ১০০ কোটি ইন্‌ষ্টল হোৱা প্ৰথম এপ্‌ হিচাপেও ই পৰিগণিত হৈছে।

জিমেইল ম'বাইল

জিমেইল ম'বাইল হৈছে জিমেইলৰ সেৱাৰ এটা অংশ। এইটো এটা বিনামূলীয়া সেৱা, যাৰ সহায়ত জিমেইলৰ সেৱা যিকোনো ম'বাইল ফোনৰ পৰা সুবিধা ল'ব পৰা যায়। ব্যৱহাৰকৰ্তা জনে ইয়াৰ সহায়তে মেইল লিখিব, পঢ়িব, উত্তৰ দিব, forward, mark unread, add a star, custom labels যোগ or trash কৰিব পাৰে। .

জিমেইল ম'বাইলৰ সুবিধা গ্ৰহণ কৰিবৰ বাবে ব্যৱহাৰকৰ্তা জনৰ জিমেইল একাউণ্ট তথা ম'বাইলত নিম্নোলিখিত সুবিধাসূহ থকা প্ৰয়োজনীয়:
ইয়াত ইণ্টাৰনেট কানেকচন আৰু WAP সক্ৰিয় ৱেব ব্ৰাউজাৰ থাকিব লাগিব।
ইয়াত কুকিজ সক্ৰিয় হৈ থাকিব লাগিব।

জিমেইল ম'বাইল ১৬ ডিচেম্বৰ,২০০৫ তাৰিখে মুকলি কৰা হৈছিল। বৰ্তমান ই ৪০ টাৰো তাতোধিক ভাষাত সুবিধা প্ৰদান কৰে।

তথ্যসূত্ৰ

বাহ্যিক সংযোগ

Gmail mobile

শ্ৰেণী:ৱেবছাইট‎
শ্ৰেণী:গুগল
কেলামাছ ফ্লৰিবাণ্ডুছ

কেলামাছ ফ্লৰিবাণ্ডুছ হৈছে এৰেকাচিয়া পৰিয়ালৰ অন্তৰ্গত বেত গছৰ এটা এছীয় প্ৰজাতি। অসমীয়াত লেজাই বেত বুলি কয়।

চিত্ৰ সম্ভাৰ

তথ্য সংগ্ৰহ

Calcutta Journal of Natural History, and Miscellany of the Arts and Sciences in India. Calcutta 5:56. 1845 ("1844")

শ্ৰেণী:লতা
চিত্ৰাংগদা: দ্য ক্ৰাউনিং উইচ

চিত্ৰাংগদা: দ্য ক্ৰাউনিং উইচ ২০১২ চনত ঋতুপৰ্ণ ঘোষৰ ৰচনা আৰু পৰিচালনাত নিৰ্মিত বাংলা ভাষাৰ এখন ছবি। ২০১২ চনৰ ২৫ মে'ত নিউয়ৰ্ক ইণ্ডিয়ান চলচ্চিত্ৰ মহোৎসৱত ছবিখনৰ প্ৰিমিয়াৰ হয়। ছবিখনত নিজৰ লিংগ পৰিচয়ৰ সৈতে যুঁজি থকা এজন কৰিঅ’গ্ৰাফাৰৰ কাহিনী। ছবিখন ৰবীন্দ্ৰনাথ ঠাকুৰৰ নাটক চিত্ৰাৰ ওপৰত শিথিলভাৱে আধাৰিত। ঠাকুৰে মহাভাৰতৰ এটা চৰিত্ৰ চিত্ৰাংগদাৰ পৰা কাহিনীটো লৈছিল।

প্লট

ৰুদ্ৰ চেটাৰ্জীয়ে সামাজিক ৰীতি-নীতিৰ বিৰুদ্ধে গৈ জীৱন অতিবাহিত কৰিছে। ডেকা অৱস্থাত তেওঁ পিতৃৰ ইচ্ছাক অৱজ্ঞা কৰিছিল আৰু অভিযন্তাৰ পৰিৱৰ্তে কৰিঅ’গ্ৰাফাৰ হৈছিল। ঠাকুৰৰ চিত্ৰাংগদা মঞ্চস্থ কৰিবলৈ নিজৰ দলৰ সৈতে প্ৰস্তুতি চলাই থাকোঁতে তেওঁ পাৰ্থক লগ পায়, যিজন মূল নৃত্যশিল্পী কস্তুৰীয়ে দলটোৰ লগত চিনাকি কৰাই দিয়া এজন ড্ৰাগছ আসক্ত পাৰ্কাচনিষ্ট। কম দিনৰ ভিতৰত ৰুদ্ৰ আৰু পাৰ্থ গভীৰ প্ৰেমৰ সম্পৰ্কত বান্ধ খাই পৰে। সম্পৰ্কৰ সময়ছোৱাত তেওঁলোকে এটা সন্তান দত্তক লোৱাৰ সিদ্ধান্ত লয়। কিন্তু এটা সমস্যা আছে যে সমলিংগী দম্পতীয়ে সন্তান দত্তক লোৱাৰ অনুমতি নাই। গতিকে ৰুদ্ৰই সিদ্ধান্ত লয় যে তেওঁ আকাংক্ষা কৰা নাৰীত্বক আকোৱালি ল’বলৈ অস্ত্ৰোপচাৰৰ যোগেদি লিংগ পৰিৱৰ্তন কৰাব। কিন্তু এই অস্ত্ৰোপচাৰে তেওঁৰ জীৱন সলনি কৰি তেওঁৰ বহুদিনীয়া সকলো সপোন পূৰণ কৰিবনে?

বঁটা

৬০তম ৰাষ্ট্ৰীয় চলচ্চিত্ৰ বঁটা: বিশেষ জুৰী বঁটা।

তথ্য সংগ্ৰহ

বাহ্যিক সংযোগ

শ্ৰেণী:এলজিবিটি সম্পৰ্কীয় ভাৰতীয় চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:২০১২ বৰ্ষৰ চলচ্চিত্ৰ
জী টিভি

শ্ৰেণী:Articles using infobox television channel
জী টিভি হৈছে এক হিন্দী ভাষাৰ মনোৰঞ্জন-ধৰ্মী মাচুলযুক্ত টিভি চেনেল। ১৯৯২ চনৰ ২ অক্টোবৰত ভাৰতৰ প্ৰথমটো ব্যক্তিগত টিভি চেনেল হিচাপে ইয়াক উদ্বোধন কৰা হয়। এই চেনেলটো জী এণ্টাৰটেইনমেণ্ট এণ্টাৰপ্ৰাইজেছৰ মালিকানাধীন। ১৯৯৫ চনত যুক্তৰাজ্যতো জী টিভিৰ সম্প্ৰচাৰ আৰম্ভ কৰা হয়।

ইতিহাস

১৯৯২ চনৰ ২ অক্টোবৰত জী টেলিফিল্ম্‌ছৰ ফ্লেগশ্বিপ চেনেল-ৰূপে জী টিভিৰ সম্প্ৰচাৰ আৰম্ভ কৰা হয়। ১৯৯৩ চনত ইয়াৰ ২৪-ঘণ্টীয়া সম্প্ৰচাৰ আৰম্ভ কৰা হয়। ই ভাৰতৰ প্ৰথমটো ব্যক্তিগত টিভি চেনেল। ২০০৭ চনৰ ১০ জানুৱাৰীত জী টেলিফিল্ম্‌ছ লিমিটেডৰ নাম সলনি কৰি জী এণ্টাৰটেইনমেণ্ট এণ্টাৰপ্ৰাইজেছ লিমিটেড নামেৰে নামাকৰণ কৰা হয়।

২০১৩ চনত জী টিভি আৰু ইয়াৰ আটাইবোৰ ভগ্নী চেনেলৰ ৰিব্ৰেণ্ডিং কৰা হয়।

২০১৭ চনৰ ১৫ অক্টোবৰত জীৰ ৰূপালী জয়ন্তী উপলক্ষে ইয়াৰ আটাইবোৰ চেনেলৰ পুনৰ ৰিব্ৰেণ্ডিং কৰা হয়।

তথ্যসূত্ৰ

বাহ্যিক সংযোগ

শ্ৰেণী: টেলিভিছন চেনেল
শীলা গৌড়া

শীলা গৌড়া ( ; জন্ম: ১৯৫৭ চনত ভাৰতৰ ভদ্ৰৱতী) বাংগালুৰুত বাস কৰা আৰু কৰ্মৰত এগৰাকী সমসাময়িক শিল্পী। গৌড়াই ভাৰতৰ বেংগালুৰুৰ কেন স্কুল অৱ আৰ্টত চিত্ৰকলাৰ শিক্ষা গ্ৰহণ কৰে (১৯৭৯) ভাৰতৰ শান্তিনিকেতনৰ বিশ্ব-ভাৰতী বিশ্ববিদ্যালয়ত স্নাতকোত্তৰ ডিপ্লমা (১৯৮২), আৰু ১৯৮৬ চনত লণ্ডনৰ ৰয়েল কলেজ অৱ আৰ্টৰ পৰা চিত্ৰকলাৰ এম.এ.চিত্ৰশিল্পী হিচাপে প্ৰশিক্ষিত গৌড়াই মানুহৰ চুলি, গৰুৰ গোবৰ, ধূপ আৰু কুমকুমা গুড়ি (এবিধ প্ৰাকৃতিক ৰং সততে উজ্জ্বল ৰঙা ৰঙত উপলব্ধ)ৰ দৰে বৈচিত্ৰ্যপূৰ্ণ সামগ্ৰী ব্যৱহাৰ কৰি ভাস্কৰ্য্য আৰু স্থাপনৰ ক্ষেত্ৰত নিজৰ অনুশীলন সম্প্ৰসাৰণ কৰে। ভাৰতৰ প্ৰান্তীয় লোকসকলৰ দৈনন্দিন শ্ৰম অভিজ্ঞতাৰ পৰা প্ৰায়ে অনুপ্ৰাণিত হৈ ‘প্ৰক্ৰিয়ামুখী’ কামৰ বাবে তেওঁ পৰিচিত। তেওঁৰ সৃষ্টি অনুষ্ঠানমূলক সম্পৰ্কৰ পৰা অনুপ্ৰেৰিত পোস্ট-মিনিমেলিজমৰ সৈতে জড়িত। প্ৰকৃতিত চিন্তাশীল কিশোৰীসকলক অঙ্কিত কৰি তৈলচিত্ৰৰ প্ৰাৰম্ভিক কৰ্মসমূহত তেওঁৰ শিক্ষক কে. জি. সুব্ৰমনিয়নৰ প্ৰভাৱ পৰিছিল, আৰু পাছলৈ নলিনী মালানিৰ দ্বাৰা প্ৰভাৱিত হৈ, এক্সপ্ৰেচনিষ্ট ধাৰালৈ ধাবিত হৈছিল, য'ত মধ্যবিত্ত সমাজৰ বিশৃঙ্খলা আৰু উত্তেজনাসমূহ মৃদু ইন্দ্ৰিয়াসক্ততাৰ জৰিয়তে প্ৰকাশ পাইছিল।তেওঁ ২০১৯ চনৰ মাৰিয়া লাছনিগ বঁটা লাভ কৰে ।

প্ৰাথমিক জীৱন

দেউতাকৰ কাৰণে তেওঁ গ্ৰাম্য আৰু চহৰ দুয়োখন অঞ্চলতে বাস কৰিছিল। তেওঁৰ দেউতাকে লোকসংগীতৰ নথিভুক্ত কৰিছিল আৰু লোকবস্তু সংগ্ৰহ কৰিছিল। গৌড়াৰ আৰ্ট স্কুলীয়া শিক্ষা আৰম্ভ হৈছিল বাংগালুৰুৰ কেনত, আৰ এম হাদাপাদে প্ৰতিষ্ঠা কৰা এখন সৰু কলেজত। পিছলৈ তেওঁ অধ্যাপক কে জি সুব্ৰমণ্যৰ অধীনত অধ্যয়ন কৰিবলৈ বৰোদালৈ যায়।

কৰ্ম

ভাৰতৰ পৰিৱৰ্তিত ৰাজনৈতিক পৰিৱেশৰ প্ৰতি সঁহাৰি জনাই গৌড়াই নব্বৈৰ দশকত ইনষ্টলেচন আৰু ভাস্কৰ্য্য শিল্পৰ ক্ষেত্ৰলৈ গতি কৰে। ২০১১ চনত লণ্ডনৰ ইনিভাত তেওঁৰ প্ৰথম একক অনুষ্ঠান আছিল থেৰিন এণ্ড বিছাইডছ। ২০১৪ চনত হুগো বছ বঁটাৰ বাবে চূড়ান্ত প্ৰতিযোগী আছিল। ধূপ আৰু কুমকুমাৰ দৰে সামগ্ৰী ব্যৱহাৰ কৰি তেওঁ ধূপ উদ্যোগৰ শ্ৰম পদ্ধতি আৰু মহিলাৰ প্ৰতি ইয়াৰ ব্যৱহাৰৰ মাজত প্ৰত্যক্ষ সম্পৰ্ক আঁকি এপ'কেলিপ্টিক লেণ্ডস্কেপ সৃষ্টি কৰে। তেওঁৰ ৰচনাসমূহে মহিলাসকলৰ অৱস্থাক চিত্ৰিত কৰিছিল যিটো প্ৰায়ে তেওঁলোকৰ কামৰ বোজা, মানসিক বাধা আৰু যৌন উলংঘাৰ দ্বাৰা সংজ্ঞায়িত হয়।

তথ্যসূত্ৰ
দাৰ ইয়াচিন

দাৰ ইয়াচিন এজন কাশ্মীৰী সাংবাদিক। তেওঁক সাংবাদিকতাৰ আটাইতকৈ সন্মানীয় বঁটা পুলিৎজাৰ বঁটাৰে সন্মানিত কৰা হয়।

প্ৰাথমিক জীৱন

১৯৭৩ চনত ভাৰতৰ কাশ্মীৰত দাৰ ইয়াচিনৰ জন্ম হৈছিল। দক্ষিণ ভাৰতত তেওঁ কম্পিউটাৰ বিজ্ঞান আৰু প্ৰযুক্তিবিদ্যা অধ্যয়ন কৰিছিল। দাৰ ইয়াচিন ভাৰতৰ কাশ্মীৰৰ মূল চহৰ শ্ৰীনগৰৰ বাসিন্দা।

সাংবাদিকতা

কাশ্মীৰৰ সংঘাত, দক্ষিণ এছিয়াৰ ভূমিকম্প আৰু ইয়াৰ পাছৰ পৰিণতি আৰু বিভক্ত কাশ্মীৰৰ মাজৰ বাটত বাছৰ চলাচলৰ বিষয়ে দাৰে ব্যাপকভাৱে ক'ভাৰ কৰিছিল। আফগানিস্তানত নিয়োজিত হৈ থকাৰ সময়ত তেওঁ আফগান যুদ্ধ, আফগান শৰণাৰ্থী আৰু যুদ্ধবিধ্বস্তু আফগানসকলৰ দৈনন্দিন জীৱনৰ বিষয়ে আলোকচিত্ৰ ক'ভাৰ কৰিছিল। লগতে ম্যানমাৰৰ ব্যাপক হিংসা আৰু নিৰ্যাতনৰ ফলত পলায়ন কৰা ৰোহিংগীয়া শৰণাৰ্থী সংকটৰ কথাও তেওঁ সামৰি লৈছিল। তেওঁৰ লেখাসমূহ বিশ্বৰ সকলো প্ৰধান বাতৰি কাকত আৰু বাতৰি আলোচনীত প্ৰকাশ পাইছে। বৰ্তমান ইয়াচিনে আমেৰিকাৰ সংবাদ সংস্থা এ পিৰ সাংবাদিক হিচাপে কাম কৰি আছে।

প্ৰাপ্তি

দাৰৰ কামে কেইবা ডজনো আন্তঃৰাষ্ট্ৰীয় ফটো বঁটা লাভ কৰিছে।

তথ্য সংগ্ৰহ

শ্ৰেণী:পুলিৎজাৰ বঁটা বিজয়ী
শ্ৰেণী:ফটো সাংবাদিক
শ্ৰেণী:ভাৰতীয় ব্যক্তি
মোহিনী ভস্মাসুৰ

মোহিনী ভস্মাসুৰ হৈছে দাদাছাহেব ফাল্কেৰ পৰিচালনাত নিৰ্মিত আৰু কমলাবাঈ গোখলে আৰু দুৰ্গাবাই কামত অভিনয় কৰা ১৯১৩ চনৰ ভাৰতীয় পৌৰাণিক ছবি। ভাৰত আৰু ফাল্কেৰ দ্বিতীয়খন পূৰ্ণদৈৰ্ঘ্য বৈশিষ্ট্যপূৰ্ণ ছবি। মোহিনী ভাছমাছুৰ হৈছে মহিলা অভিনেত্ৰী থকা প্ৰথমখন ভাৰতীয় ছবি। ভাৰত আৰু ফাল্কেৰ প্ৰথমখন ছবি ৰাজা হৰিচন্দ্ৰত মহিলাগৰাকীৰ চৰিত্ৰত অভিনয় কৰিছিল আন্না ছালুংকে নামৰ এজন পুৰুষে।

পটভূমি

ছবিখনৰ কাহিনীভাগ হিন্দু পৌৰাণিক কাহিনীৰ বিষয়বস্তুৰ ওপৰত আবদ্ধ হৈ আছে মোহিনী আৰু ভস্মাসুৰ(ক) ("ছাই-দানৱ"), এজন অসুৰ (দানৱ)। শিৱ দেৱতাই ভস্মাসুৰক যিকোনো ব্যক্তিৰ মূৰ স্পৰ্শ কৰি ছাইলৈ পৰিণত কৰাৰ ক্ষমতা প্ৰদান কৰে। দানৱে নিজেই শিৱৰ ওপৰত ক্ষমতা চেষ্টা কৰাৰ সিদ্ধান্ত লয়। শিৱ আতংকিত হৈ দৌৰি যায়। বিষ্ণু দেৱতাই ঘটনাৰ দুৰ্ভাগ্যজনক পৰিৱৰ্তন সাক্ষী হৈ প্ৰলোভনকাৰী মোহিনীলৈ ৰূপান্তৰিত হৈ ভস্মাসুৰক মোহিত কৰে। ভস্মাসুৰে তাইক বিয়া কৰাবলৈ বিচাৰে। মোহিনীয়ে মান্তি হয়, কিন্তু এই চৰ্তত যে মোহিনীৰ নৃত্যত ভস্মাসুৰে খোজৰ পিছত খোজ অনুসৰণ কৰিব। নৃত্যৰ কালছোৱাত তাই নিজৰ মূৰত হাত থৈ দিয়ে। ভস্মাসুৰে নৃত্যৰ অনুকৰণ কৰে, আৰু তাৰপিছত ভস্মাসুৰ ছাইলৈ পৰিণত হয়।

ছবিখনৰ দৈৰ্ঘ্য আছিল ৩২,৫৫৪ ফুট (৯,৯২২ মিটাৰ)।

অভিনয়

]]

মোহিনী ভস্মাসুৰ আছিল প্ৰথমখন ভাৰতীয় ছবি য’ত এগৰাকী মহিলাক মুখ্য চৰিত্ৰত অভিনয় কৰিছিল। কমলাবাঈ গোখলে (১৯০০–১৯৯৮), তেতিয়া কমলা কামত নামেৰে পৰিচিত, মাৰাঠী মঞ্চ অভিনেত্ৰী, নায়িকা মোহিনীৰ চৰিত্ৰত অভিনয় কৰা হৈছিল আৰু তেওঁৰ মাতৃ দুৰ্গাবাই কামত পাৰ্বতীৰ চৰিত্ৰত অভিনয় কৰিছিল। সেই সময়ত কমলাৰ বয়স আছিল মাত্ৰ ১৩ বছৰ।
কিন্তু যি যুগত পৰিবেশন কলাৰ নাৰীক বেশ্যাৰ সৈতে তুলনা কৰা হৈছিল, ইয়াৰ ফলত কোনো ধাৰা নাছিল আৰু পুৰুষ অভিনেতাসকলে বছৰ বছৰ ধৰি চিনেমাত মহিলাৰ চৰিত্ৰত অভিনয় কৰি থাকিল।

প্ৰথম নৃত্যৰ সংখ্যা

মঞ্চ অভিনেত্ৰী কমলাই ভাৰতীয় চিনেমাত নায়িকাৰ চৰিত্ৰত প্ৰথম নৃত্য প্ৰদৰ্শন কৰে। এই নৃত্য অনুষ্ঠানত ভস্মাসুৰ নামৰ দানৱটোক নিজৰ মোহনীয় নৃত্যৰে মন্ত্ৰমুগ্ধ কৰি মৃত্যুৰ কাৰণ হোৱা মোহিনীৰ চৰিত্ৰত অভিনয় কৰিছিল। এই নৃত্য সামগ্ৰীৰ নৃত্য পৰিচালক ফালকে হিন্দু মন্দিৰৰ ভাস্কৰ্য্য, অজন্ত গুহাত বৌদ্ধ মিউৰেল, দেৱদাসী (মন্দিৰ-নৃত্যশিল্পী) পৰম্পৰা আৰু তামাশা লোক নৃত্যৰ পৰা অনুপ্ৰাণিত হৈছিল (লাৱনী চাওক)।

তথ্য সংগ্ৰহ

শ্ৰেণী:চলচ্চিত্ৰ
ৰামেশ্বৰ তেলী

ৰামেশ্বৰ তেলী এজন ভাৰতীয় ৰাজনৈতিক নেতা। তেওঁ ডিব্ৰুগড় জিলাৰ দুলীয়াজানত বাস কৰে। তেওঁ বৰ্তমান ডিব্ৰুগড় লোকসভা সমষ্টিৰ সাংসদ। ২০১৪ চনত অনুষ্ঠিত সাধাৰণ নিৰ্বাচনত ভাৰতীয় জনতা পাৰ্টীৰ টিকটত তেওঁ সাংসদ নিৰ্বাচিত হয়। ২০১৯ চনৰ লোকসভা নিৰ্বাচনত তেওঁ দ্বিতীয়বাৰৰ বাবে ডিব্ৰুগড় লোকসভা সমষ্টিৰ পৰা ১৭তম লোকভালৈ নিৰ্বাচিত হয় আৰু মোদী কেবিনেটত খাদ্য সংসাধন উদ্যোগৰ ৰাজ্যিক মন্ত্ৰীৰ পদৱী লাভ কৰে।

কৰ্মজীৱন

ৰামেশ্বৰ তেলীৰ জন্ম দুলীয়াজানত হয়। তেওঁৰ পিতৃৰ নাম বুধু তেলী। তেওঁ ২০০১ চনত অনুষ্ঠিত অসম বিধানসভা নিৰ্বাচনত দুলীয়াজান সমষ্টিৰ পৰা জয়ী হয়। আকৌ ২০০৬ চনৰ নিৰ্বাচনত জয়ী হয়। ২০১১ চনৰ বিধানসভা নিৰ্বাচনত তেওঁ তেওঁৰ প্ৰতিদ্বন্দ্বী অমিয়া গগৈৰ হাতত প্ৰায় ৩০০০ ভোটত পৰাস্ত হয়। ২০১৪ চনৰ সাধাৰণ নিৰ্বাচনত তেওঁ ভাৰতীয় জনতা পাৰ্টীৰ প্ৰাৰ্থী হিচাপে ডিব্ৰুগড় লোকসভা সমষ্টিৰ পৰা প্ৰতিদ্বন্দ্বিতা আগবঢ়ায়। তেওঁ প্ৰাক্তন সাংসদ তথা কেন্দ্ৰীয় মন্ত্ৰী পৱন সিং ঘাটোৱাৰক পৰাস্ত কৰি লোকসভালৈ নিৰ্বাচিত হয়।

তথ্য উৎস

শ্ৰেণী:অসমৰ ব্যক্তি
শ্ৰেণী:চাহ জনগোষ্ঠীৰ ব্যক্তি
শ্ৰেণী:অসমৰ ৰাজনীতিক
শ্ৰেণী:লোকসভাৰ সাংসদ
শ্ৰেণী:ভাৰত চৰকাৰৰ মন্ত্ৰী
৯ মাৰ্চ

মাৰ্চ ৯ গ্ৰেগ'ৰীয় বৰ্ষপঞ্জী অনুসৰি বছৰৰ ৬৮ তম (অধিবৰ্ষত ৬৯ তম) দিন।

উল্লেখযোগ্য ঘটনাৱলী

২০২৫ – ভাৰতীয় ক্ৰিকেট দলয়ে ডুবাইত অনুষ্ঠিত ২০২৫ আই.চি.চি. চেম্পিয়নছ ট্ৰফি জয় কৰে।

জন্ম

১৯৩৩ - প্ৰেমধৰ বৰা, অসমৰ ৰাজনীতিবিদ।
১৯৩৪ - য়ুৰি গেগেৰিন, ছ'ভিয়েট দেশীয় বৈমাণিক আৰু মহাকাশচাৰী।
১৯৫১ - জাকিৰ হুছেইন, ভাৰতীয় তবলা বাদক, সুৰকাৰ, পাৰ্কাচনিষ্ট, সংগীত প্ৰযোজক আৰু চলচ্চিত্ৰ অভিনেতা।
১৯৫৬ - শশী থাৰুৰ, ভাৰতীয় ৰাজনীতিবিদ।
১৯৮৫ - পাৰ্থিৱ পেটেল, ভাৰতীয় ক্ৰিকেটাৰ।

মৃত্যু

১৯৬০ - ধৰ্মেশ্বৰী দেৱী বৰুৱানী, অসমীয়া কবি।
১৯৮১ - মেক্স ডেলবুৰ্ক, নোবেল বিজয়ী চিকিৎসাবিজ্ঞানী।
১৯৯৪ - দেৱিকা ৰাণী, ভাৰতীয় চলচ্চিত্ৰ অভিনেত্ৰী আৰু প্ৰথম দাদা চাহেব ফাল্কে বঁটা বিজয়িনী।
২০০০ - উষা কিৰণ, ভাৰতীয় অভিনেত্ৰী।
২০০৭ - ৰ'জি আফচাৰি, বাংলাদেশী চলচ্চিত্ৰ অভিনেত্ৰী।
২০১৫ - পল কালানিথি, আমেৰিকান স্নায়ুশৈল্যচিকিৎসক আৰু লেখক।

দিৱস

শিক্ষক দিৱস (লেবানন)

বাহ্যিক সংযোগ

বিবিচি: এই দিনত

শ্ৰেণী:মাৰ্চ
শ্ৰেণী:ইংৰাজী বৰ্ষপঞ্জীৰ দিন
ভাৰতীয় মনোৰঞ্জনত যৌনতা

ভাৰতীয় চলচ্চিত্ৰ আৰু টেলিভিছনত, যৌনতাৰ চিত্ৰণ সম্পৰ্কে নিষেধাজ্ঞা কমি আহিছে। কিন্তু নগৰীয়া উচ্চ শ্ৰেণীৰ ওপৰত গুৰুত্ব আৰোপ কৰি বলীউডৰ বহু ছবিত বেছিভাগ ভাৰতীয়ই যৌনতাৰ প্ৰকৃত মূল্যবোধৰ চিত্ৰণ দাঙি ধৰা কমেই পৰিলক্ষিত হয়। ভাৰতত বিভিন্ন কাৰণত যৌনতাৰ ওপৰত এক বৃহৎ নিষেধাজ্ঞা আছে, ইয়াৰে বহুতো সাংস্কৃতিক মূল্যবোধৰ লগত জড়িত।

চলচ্চিত্ৰৰ বিষয়বস্তু প্ৰমাণীকৰণৰ বাবে কেন্দ্ৰীয় ব'ৰ্ডৰ অনুমোদন আৰু শ্ৰেণীবিভাজনৰ প্ৰয়োজন হয়।

ভাৰতৰ কিছু অংশত যৌনতাৰ প্ৰতি থকা নিষেধাজ্ঞাৰ উদাহৰণ হ’ল লেচবিয়ান সম্পৰ্কক চিত্ৰিত কৰা ফায়াৰ (১৯৯৬) চলচ্চিত্ৰখনক লৈ হোৱা বিতৰ্ক। মূলসুঁতিৰ চলচ্চিত্ৰসমূহে এতিয়াও বহুলাংশে ৰক্ষণশীল জনসাধাৰণৰ বাবে কাম কৰে, অৱশ্যে কলাত্মক চলচ্চিত্ৰ আৰু যৌনতা যুক্ত বিদেশী চলচ্চিত্ৰসমূহ নগৰীয়া (শিক্ষিত/সাক্ষৰ) ভাৰতীয়সকলে চাই থাকে আৰু ইণ্টাৰনেট ইয়াৰ এটা প্ৰধান উৎস। ২০ বা ৩০ বছৰৰ আগৰ তুলনাত বলীউড আজিকালি অধিক উদাৰ হোৱাৰ বিপৰীতে যৌনতা এতিয়াও নিষিদ্ধ বিষয় আৰু বলীউডৰ বেছিভাগ ছবিয়েই প্ৰেম কাহিনী হোৱাৰ পিছতো বিপুল সংখ্যক ছবিয়ে ৰোমাঞ্চৰ যৌন দিশটোক বিস্তাৰিত নকৰে।

ভাৰতৰ ভিতৰত এটা বৈধ পৰ্ণগ্ৰাফী উদ্যোগৰ উত্থান হোৱা নাই। বৰঞ্চ ভাৰতীয়ক লৈ বহু নিম্নমানৰ বিদেশী নিৰ্মিত ছবি বহিঃৰাজ্যত নিৰ্মাণ কৰি তাৰ পিছত আমদানি কৰা হয়।

তথ্যসূত্ৰ

শ্ৰেণী:চলচ্চিত্ৰ
শ্ৰেণী:বিনোদন
শ্ৰেণী:মনোৰঞ্জনকাৰী
শ্ৰেণী:মানৱ যৌনতা
কাৰেণ উলেনবেক

কাৰেণ কেছকুল্লা উলেনবেক (জন্ম ২৪ আগষ্ট ১৯৪২) এবেল বঁটা বিজয়ী প্ৰথমগৰাকী মহিলা গণিতজ্ঞ। উলেনবেকে আমেৰিকা যুক্তৰাষ্ট্ৰৰ অষ্টিনত অৱস্থিত টেক্সাছ বিশ্ববিদ্যালয়ত দীৰ্ঘদিন ধৰি অধ্যাপিকাৰ দায়িত্ব পালন কৰি ২০১৪ চনত অৱসৰ গ্ৰহণ কৰিছিল। তেওঁ বিশ্ববিদ্যালয়খনৰ গণিত বিভাগৰ চিদ ডব্লিউ ৰিছাৰ্ডছন ফাউণ্ডেছন ৰিজেন্টছ্ আসনৰ গৰাকী আছিল। তেওঁ সম্প্ৰতি "ইনষ্টিটিউট অৱ্ এডভাঞ্চড্ ষ্টাডিজ"ৰ অতিথি অধ্যাপিকা আৰু প্ৰিন্সটন বিশ্ববিদ্যালয়ৰ জ্যেষ্ঠ অতিথি গৱেষিকা (ছিনিয়ৰ ৰিচাৰ্ছ্ স্কলাৰ্)।

"মাচ্চাছুচেটছ্ ইনষ্টিটিউট অৱ্ টেকন'ল'জি" আৰু "কেলিফ'ৰ্ণিয়া বিশ্ববিদ্যালয়, বাৰ্কলে'"ত কিছুদিন অস্থায়ীভাৱে কাম কৰাৰ পিছত উলেনবেকে স্বামীৰ লগত থাকি স্থায়ী পদ এটা পাবলৈ সমস্যাৰ সন্মুখীন হয়। সেইসময়ত প্ৰচলিত "anti-nepotism" নীতি অনুসৰি স্বামী-স্ত্ৰীয়ে একে বিশ্ববিদ্যালয়ত আনকি দুটা পৃথক বিভাগতো কাম কৰিব নোৱাৰিছিল। ১৯৭১ চনত তেওঁ উৰ্বানা-চেম্পেইনস্থিত ইলিনয়ছ বিশ্ববিদ্যালয়ত অধ্যাপিকাৰ পদ এটা লাভ কৰে। কিন্তু তেওঁৰ উৰ্বানা পছন্দ নোহোৱাত স্বামীৰ সৈতে বিবাহ বিচ্ছেদ ঘটে আৰু ১৯৭৬ চনত তেওঁ চিকাগ'স্থিত ইলিনয়ছ বিশ্ববিদ্যালয়লৈ গুছি আহে। ১৯৮৩ চনত উলেনবেকৰ পুনৰবাৰ চিকাগ' বিশ্ববিদ্যালয়লৈ প্ৰত্যাৱৰ্তন ঘটে। ইয়াৰ পিছত ১৯৮৮ চনত ছিদ ডব্লিউ ৰিছাৰ্ডছন ফাউণ্ডেছন ৰিজেন্টছ্ আসনৰ অধ্যাপিকা হিচাপে অষ্টিনস্থিত টেক্সাছ বিশ্ববিদ্যালয়ত যোগদান কৰে। ২০১৯ চনত উলেনবেক এবেল বঁটা লাভ কৰা প্ৰথমগৰাকী মহিলা গণিতজ্ঞৰূপে পৰিগণিত হয়। বঁটা প্ৰদানকাৰী সমিতিয়ে এইসম্পৰ্কে কৈছিল, "বিশ্লেষণ, জ্যামিতি আৰু গাণিতিক পদাৰ্থবিজ্ঞানত তেখেতৰ কৰ্মৰাজিয়ে মৌলিক প্ৰভাৱ পেলাইছে"।

গৱেষণা

উলেনবেকৰ গৱেষণাই আংশিক অৱকলনীয় সমীকৰণ, গজ তত্ত্ব, সংস্থিতীয় কোৱান্টাম ক্ষেত্ৰ তত্ত্ব (topological quantum field theory), কেলকুলাছ অৱ্ ভেৰিয়েছনছ্, অনুকলনীয় প্ৰণালী (integrable systems) আদি বিভিন্ন ক্ষেত্ৰ সামৰি লৈছে।

বঁটা আৰু সন্মান

উলেনবেকে লাভ কৰা কেইটামান উল্লেখনীয় বঁটা আৰু সন্মান:
মেকআৰ্থাৰ ফেল', ১৯৮৩
উৰ্বানা-কেম্পেইনস্থিত ইলিনয়ছ বিশ্ববিদ্যালয়ৰ পৰা ডক্টৰেট সন্মান, ২০০০
অহায়' বিশ্ববিদ্যালয়ৰ পৰা সন্মানীয় ডক্টৰেট ডিগ্ৰী, ২০০১
প্ৰিন্সটন বিশ্ববিদ্যালয়ৰ পৰা সন্মানীয় ডিগ্ৰী, ২০১২
এবেল বঁটা, ২০১৯

নিৰ্বাচিত কিতাপ-পত্ৰ

কিতাপ
.

গৱেষণা পত্ৰ
.
.
. Announced in the Bulletin of the American Mathematical Society 1 (3): 579–581, .
.
.
.
.

তথ্যসূত্ৰ

বাহ্যিক সংযোগ

শ্ৰেণী:গণিতজ্ঞ
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:এবেল বঁটা বিজয়ী
ক্ষত্ৰিয়

ক্ষত্ৰিয় হৈছে প্ৰাচীন ভাৰতীয় সমাজৰ চাৰিটা মুখ্য বৰ্ণৰ অন্যতম, যাক সাধাৰণতে শাসন, যুদ্ধ আৰু সমাজৰ সুৰক্ষাৰ সৈতে সংযোজিত কৰা হয়। বৈদিক আৰু পৰৱৰ্তী সংস্কৃত সাহিত্যত ক্ষত্ৰিয়সকলক ৰাজনৈতিক ক্ষমতা আৰু সামৰিক দায়িত্বৰ বাহক হিচাপে উপস্থাপন কৰা হয়।

ঐতিহাসিক পটভূমি

ক্ষত্ৰিয় বৰ্ণৰ প্ৰাচীনতম পাঠ্য-উল্লেখ বৈদিক সাহিত্যত পোৱা যায়। ঋগ্বেদৰ পুৰুষ সূক্তত সমাজৰ চাৰিটা বৰ্ণৰ ভিতৰত ক্ষত্ৰিয়ক শাসন আৰু সুৰক্ষাৰ দায়িত্বৰ সৈতে প্ৰতীকীভাৱে সংযোগ কৰা হৈছে। পণ্ডিতসকলৰ মতে, এই সূক্ত বৈদিক যুগৰ অন্তিম পৰ্যায়ত সংযোজিত হৈছিল আৰু ই বৰ্ণ ব্যৱস্থাৰ তাত্ত্বিক ৰূপায়ণ সূচায়।

বৈদিক যুগত ভূমিকা

বৈদিক যুগত ক্ষত্ৰিয়সকলৰ মুখ্য ভূমিকা আছিল গোষ্ঠী আৰু ৰাজ্যৰ সুৰক্ষা, যুদ্ধ পৰিচালনা আৰু ৰাজনৈতিক নেতৃত্ব। বৈদিক সাহিত্যত ৰজা (ৰাজন) আৰু সামৰিক নেতাসকল সাধাৰণতে ক্ষত্ৰিয় বৰ্ণৰ অন্তৰ্গত বুলি বৰ্ণনা কৰা হৈছে। ক্ষত্ৰিয় বৰ্ণই ধৰ্মীয় আচাৰত অংশগ্ৰহণ কৰিছিল যদিও যজ্ঞ সম্পাদনৰ প্ৰধান দায়িত্ব সাধাৰণতে ব্ৰাহ্মণসকলৰ হাতত আছিল।

পৰৱৰ্তী বিকাশ

অন্তিম বৈদিক যুগ আৰু পৰৱৰ্তী কালত ক্ষত্ৰিয় বৰ্ণৰ ভূমিকাই অধিক স্পষ্ট আৰু বিধানমূলক ৰূপ লয়। ধৰ্মশাস্ত্ৰসমূহত ক্ষত্ৰিয়সকলৰ কৰ্তব্য হিচাপে ৰাজ্য শাসন, আইন প্ৰয়োগ আৰু সামাজিক শৃঙ্খলা ৰক্ষা বুলি উল্লেখ কৰা হৈছে। এই সময়ছোৱাত ৰাজতান্ত্ৰিক ব্যৱস্থাৰ বিকাশৰ সৈতে ক্ষত্ৰিয়সকল সমাজৰ ৰাজনৈতিক কেন্দ্ৰত অৱস্থিত হয়।

সামাজিক মূল্যায়ন

ক্ষত্ৰিয় আৰু ধৰ্ম

ধৰ্মীয় দৃষ্টিকোণৰ পৰা ক্ষত্ৰিয়সকলৰ কৰ্তব্যক ধৰ্মৰ এক বিশেষ ৰূপ হিচাপে ব্যাখ্যা কৰা হৈছে, যাক প্ৰায়েই "ৰাজধৰ্ম" বুলি অভিহিত কৰা হয়। মহাকাব্যিক সাহিত্যত ক্ষত্ৰিয় আদৰ্শ যুদ্ধনীতি, ন্যায় আৰু কৰ্তব্যবোধৰ সৈতে সংযুক্ত।

ঐতিহাসিক মূল্যায়ন

আধুনিক ইতিহাসবিদসকলে ক্ষত্ৰিয় বৰ্ণক এক গতিশীল সামাজিক শ্ৰেণী হিচাপে বিবেচনা কৰে, যাৰ ভূমিকা সময়, অঞ্চল আৰু ৰাজনৈতিক প্ৰেক্ষাপট অনুযায়ী পৰিবৰ্তিত হৈছিল। ক্ষত্ৰিয় পৰিচয়ক একে সময়তে সামাজিক আদৰ্শ আৰু ঐতিহাসিক বাস্তৱতাৰ সংমিশ্ৰণ হিচাপে বিশ্লেষণ কৰা হয়।

তথ্য সংগ্ৰহ